open-index/open-wikipedia-markdown huggingface dataset:
Գյումրիի ֆուտբոլի ակադեմիա

մինի|Գյումրիի ֆուտբոլի ակադեմիա
**Գյումրիի ֆուտբոլի ակադեմիա** կամ **[[Հայաստանի ֆուտբոլի ֆեդերացիա]]յի Գյումրիի ֆուտբոլի ակադեմիա**, ֆուտբոլի մարզումների համար նախատեսված ժամանակակից ակադեմիա է Հայաստանի Հանրապետության 2-րդ քաղաք Գյումրիում։ Պաշտոնապես բացվել է 2014 թվականի սեպտեմբերի 13-ին Հայաստանի ֆուտբոլի ֆեդերացիայի նախագահ Ռուբեն Հայրապետյանի և Գյումրիի քաղաքապետ Սամվել Բալասանյանի կողմից։ Բացմանը ներկա է եղել նաև Հայաստանի Հանրապետության նախագահ Սերժ Սարգսյանը։ Ակադեմիայի գլխավոր նպատակն է զարգացնել հայկական ֆուտբոլը, մասնավորապես Շիրակի մարզում։

Ակադեմիայի կառուցումն սկսվել էր 2011 թվականին, 8 հեկտար հողատարածքի վրա Գյումրիի Մուշ-2 թաղամասում։

Մարզահամալիրը ներառում է ֆուտբոլային 6 կանոնավոր չափսերով խաղադաշտեր որոնցից 2-ն ունին արհեստական խոտածածկ։ Բոլորն ալ համապատասխանում են ՖԻՖԱ-ի և ՈՒԵՖԱ-ի կողմից պրոֆեսիոնալ ֆուտբոլի համար ընդունված բոլոր չափորոշիչներին։ Համալիրը ներառում է նաև 1.200 քմ ընդհանուր մակերեսով եռահարկ մասնաշենք, որտեղ կան ժամանակակից ֆուտբոլը սպասարկող ենթակառուցվածքներ՝ կահավորված մարզչական սենյակներ, հանդերձարաններ, ցնցուղարաններ, դասասենյակ, լսարան, բժշկի սենյակ, և այլն։

Գյումրիի ֆուտբոլի ակադեմիայի կառուցման ծրագիրը Հայաստանի Հանրապետության, Հայաստանի ֆուտբոլի ֆեդերացիայի և երկու միջազգային կազմակերպությունների՝ ֆուտբոլի համաշխարհային միության՝ ՖԻՖԱ-ի և ֆուտբոլի եվրոպական միության՝ ՈւԵՖԱ-ի կողմից իրականացված համատեղ ներդրումային ծրագիր է։ Այնտեղ կարող են մարզվել մինչև 1000 պատանիներ և աղջիկներ։

## Աղբյուրներ

Կատեգորիա:Ֆուտբոլային մարզադաշտեր
Կատեգորիա:Մարզադաշտեր Հայաստանում
Ֆլորիդա Պանտերզ

**«Ֆլորիդա Պանտերզ»** (անգլերեն՝ *Florida Panthers*), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևելյան կոնֆերենցիայի Ատլանտիկ դիվիզիոնում։ Տեղակայված է ԱՄՆ Ֆլորիդա նահանգի Սանռայզ քաղաքում և աշխարհագրական դիրքով համարվում է լիգայի ամենահարավային ակումբը։ Հիմնադրվել է 1993 թվականին։ 1996 թվականին թիմն հասել է մինչև Սթենլիի գավաթի եզրափակիչ՝ 4-խաղյա մրցապայքարում պարտվելով «Կոլորադո Էվելանշին»։

Տան հանդիպումներն անցկացնում է «Բի Բի ընդ Թի սենթր» մարզապալատում։

## Արտաքին հղումներ
* Պաշտոնական կայք

Կատեգորիա:Հոկեյի ազգային լիգայի (NHL) ակումբներ
Դետրոյթ Ռեդ Ուինգս

230px|մինի|Նախկին հոկեյիստների հավերժացված խաղաշապիկները «Ջո Լուիս» արենայում

**«Դետրոյթ Ռեդ Ուինգս»** (անգլերեն՝ *Detroit Red Wings*), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևելյան կոնֆերենցիայի Ատլանտիկ դիվիզիոնում։ Տեղակայված է ԱՄՆ Միչիգան նահանգի վարչական կենտրոն Դետրոյթ քաղաքում։ Հիմնադրվել է 1926 թվականին։ «Բոստոն Բրուինսի», «Չիկագո Բլեքհոքսի», «Մոնրեալ Կանադիենսի», «Նյու Յորք Ռենջերսի» և «Տորոնտո Մեյփլ Լիֆսի» հետ մտնում է NHL-ի «օրիգինալ վեցյակի» մեջ։

Սթենլիի գավաթը թիմը նվաճել է 11 անգամ, և այդ ցուցանիշով գրավում է երրորդ տեղը զիջելով կանադական «Մոնրեալ Կանադիենսին» (24 տիտղոս) և «Տորոնտո Մեյփլ Լիֆսին» (13 տիտղոս), միևնույն ժամանակ համարվելով ամենատիտղոսակիր ամերիկյան թիմը։

Տան հանդիպումներն անցկացնում է «Ջո Լուիս արենա» մարզապալատում։

## Արտաքին հղումներ
* Պաշտոնական կայք

Կատեգորիա:Հոկեյի ազգային լիգայի (NHL) ակումբներ
Բաֆալո Սեյբրզ

**«Բաֆալո Սեյբրզ»** (անգլերեն՝ *Buffalo Sabres*), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևելյան կոնֆերենցիայի Ատլանտիկ դիվիզիոնում։ Տեղակայված է ԱՄՆ Նյու Յորք նահանգի Բուֆալո։ «Վանկուվեր Քենաքսի» հետ հիմնադրվել է 1970 թվականին՝ լիգայի թիմերի ընդհանուր քանակը 12-ից դարձնելով 14։

1996 թվականից «Սեյբրզը» տան հանդիպումներն անցկացնում է «Ֆըրսթ Նայագրա սենթր» մարզապալատում։

Թիմը 1975 և 1999 թվականներին դուրս է եկել Սթենլիի գավաթի եզրափակիչ՝ համապատասխանաբար տանուլ տալով «Ֆիլադելֆիա Ֆլայերսին» և «Դալաս Սթարզին»։ Թիմի բոլոր ժամանակների հաջողված մեկնարկային եռյակն է համարվում «Ֆրանսիական կապը»` բաղկացած Ժիլբեր Պերոյից, Ռիք Մարտինից և Ռենե Ռոբերից, որոնց խաղաշապիկները հավերժացվել են «Ֆըրսթ Նայագրա սենթր» մարզապալատում։

## Արտաքին հղումներ
* Պաշտոնական կայք

Կատեգորիա:Հոկեյի ազգային լիգայի (NHL) ակումբներ
Գյումրիի քաղաքային մարզադաշտ

**«Գյումրիի քաղաքային մարզադաշտ»**, ֆուտբոլի մարզադաշտ է Հայաստանի Շիրակի մարզի Գյումրի քաղաքում։ Այն բացվել է 1924 թ. և համարվում է հնագույն մարզական կառույցը Հայաստանի տարածքում։ Այն վերանորոգվել է հաջորդաբար 1999 և 2012 թթ.։ Այժմ, մարզադաշտն ունի 2844 նստատեղ (1413 նստատեղ արևմտյան տրիպունայում և 1431 նստատեղ արևելյան տրիպունայում)։

1958 թվականից, մարզադաշտը հանդիսանում է Շիրակ ՖԱ-ի տնային հանդիպումների վայր։

## Պատկերասրահ

File:Gyumri city stadium, 24 Octobe 2015.jpg
File:Gyumri city stadium after renovation.jpg
File:Gorku Aygi 018.jpg


## Ծանոթագրություններ

Կատեգորիա:Հայաստանի ֆուտբոլային մարզադաշտեր
Կատեգորիա:Մարզադաշտեր Հայաստանում
Կոլորադո Էվելանշ

**«Կոլորադո Էվելանշ»** (անգլերեն՝ *Dallas Stars*), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Կենտրոնական դիվիզիոնում։ Տեղակայված է ԱՄՆ Կոլորադո նահանգի վարչական կենտրոն Դենվեր քաղաքում։ Հիմնադրվել է 1972 թվականին՝ որպես «Քբեբեք Նորդիքս»։

Տան հանդիպումներն անցկացնում է «Պեպսի սենթր» մարզապալատում, որը համատեղ օգտագործում է Բասկետբոլի ազգային ասոցիացիայի (NBA) «Դենվեր Նագեթս» ակումբի հետ։

## Արտաքին հղումներ
* Պաշտոնական կայք 

Կատեգորիա:Հոկեյի ազգային լիգայի (NHL) ակումբներ
Թռչնաթաթ

**Թռչնաթաթ** (), կապարազգիների ընտանիքի միամյա, բազմամյա խոտաբույսերի կամ կիսաթփերի ցեղ։

## Տեսակներ
Հայտնի է մոտ 70 (այլ տվյալներով՝ 150), Հայաստանում՝ 1 տեսակ՝ թռչնաթաթ վրացական (*C. iberica*)։

## Տարածում
Տարածված է Արարատյան գոգավորությունից մինչև միջին լեռն, գոտի (մինչև 2200 մ բարձրներում), Շիրակի, Գեղարքունիքի, Սյունիքի և այլ մարզերում։ Աճում է չոր, ցամաքային տարածքներում։

## Կենսաբանական նկարագիր
մինի|ձախից
Խիտ, կարճ, կոշտ թավապատ, միամյա բույս է։ Ցողունը ճյուղավորվող է, բարձրձրությունը՝ 10-60 սմ։ Տերևները կոթունավոր են, եռմասնյա, ամբողջաեզր, երկարավուն, նշտարաձև։ Ծաղկաբույլը գագաթնային է, ողկուզանման, ծաղիկները՝ սպիտակ կամ դեղին։ Ծաղկում է մայիսի կեսին։ Պտուղը պատիճանման տուփիկ է։ Սերմերը մանր են, կլորավուն։

## Կիրառում
Ժողովրդական բժշկության մեջ արմատներն օգտագործում են որպես հականեխիչ միջոց։ Որոշ վայրերում սերմերն օգտագործում են որպես մանանեխին փոխարինող։ Թռչնաթաթ առաջացնում է ինքնուրույն համակեցություններ Սևանա լճի Թխենու ծաղիկը (1) և պտուղը (2) թխկի ավազուտներում և նպաստում դրանց բուսապատմանն ու ամրացմանը։
## Տաքսոնոմիա

##### Տեսակներ
մինի
մինի
Տեսակներից մի քանիսը՝
}
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
|
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
|}

## Ծանոթագրություններ

## Գրականություն
* Haston, E.; Richardson, J.E.; Stevens, P.F.; Chase, M.W. & Harris, D.J. (2007)։ A linear sequence of Angiosperm Phylogeny Group II families. *International Association for Plant Taxonomy. Taxon* **56**(1)։ 7-12. HTML abstract
* Hall, J.C.; Iltis, H.H. & Sytsma, K.J. (2004)։ Molecular phylogenetics of core Brassicales, placement of orphan genera *Emblingia*, *Forchhammeria*, *Tirania*, and character evolution. *Systematic Botany* 29։ 654—669.

Կատեգորիա:Կապարազգիներ
Ջոզեֆ Ստիգլից

մինի|Ջոզեֆ Ստիգլիցի ձայնը
**Ջոզեֆ Ստիգլից** (, ), ամերիկացի ականավոր տնտեսագետ, Նոբելյան մրցանակի դափնեկիր՝ ասիմետրիկ տեղեկատվությամբ շուկաների վերլուծության համար (2001)։

## Կենսագրություն
Սովորել է Ամհերսթի քոլեջում և Մասաչուսեթսի տեխնոլոգիական ինստիտուտում, որտեղ ստացել է դոկտորի աստիճան։ Կոլումբիայի համալսարանի պրոֆեսոր։ 2003 թվականի մայիսի 22-ից Ռուսաստանի գիտությունների ակադեմիայի արտասահմանյան անդամ, «МИР: Модернизация. Инновации. Развитие» ռուսական ամսագրի գիտախմբագրական խորհրդի անդամ։

1979 թվականին պարգևատրվել է Ջ․ Կլարկի մեդալով։ 1998 թվականին դարձել է Ռեկտենվալդի մրցանակի դափնեկիր։ 1995-1997 թվականներին եղել է ԱՄՆ նախագահին կից տնտեսագիտական հարցերով խորհրդի նախագահ, 1997-2000 թվականներին՝ Համաշխարհային բանկի գլխավոր տնտեսագետ։

Ջոզեֆ Ստիգլիցը հայտնի է որպես ոչ սահմանափակ շուկայի, մոնետարիզմի և ոչ դասական քաղաքատնտեսական դպրոցի, ինչպես նաև գլոբալիզացիայի, զարգացող երկրների հանդեպ Միջազգային արժութային հիմնադրամի վարած քաղաքականության, Ռուսաստանում լիբերալ բարեփոխումների սուր քննադատ։

## Աշխատություններ
* Capital, Wages and Structural Unemployment (1969)
* Increasing Risk II։ its Economic Consequences 
* Some Further Results on the Measurement of Inequality (1973) (Մայքլ Ռոտշիլդի հետ համատեղ)
* Equilibrium in cimpetitives Marktes … imperfect Information 
* Equilibrium in Product Markets with Imperfect Information (1979)
* Credit Rationing in Markets with Imperfect Information by Stiglitz and Weiss (1981) 
* Incentive Effects of Terminations։ Applications to the Credit and Labor Markets (1983) 
* Credit Rationing (1987) 
* A Symposium Issue on Imperfect Information and Rural Credit Markets 
* A Nobel Prize for Asymmetric Information։ The Economic Contributions of George Akerlof, Michael Spence, and Joseph Stiglitz 

## Գրականություն
* 

## Ծանոթագրություններ

## Արտաքին հղումներ
* Պաշտոնական էջ 
* Ոչ պաշտոնական էջ ռուսերեն Ռուսաստանի տնտեսության մասին հոդվածների ժողովածուով
* Հեղինակային էջը «Հատուկ կարծիք․ աչ ավանդական տնտեսագիտական իմաստություն  
* Ո՞վ կորցրեց Ռուսաստանը 
* Ինքնակենսագրությունը Նոբելյան մրցանակի կայքում 

Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի ամերիկացի տնտեսագետներ
Կատեգորիա:21-րդ դարի ամերիկացի տղամարդ գրողներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:Ամերիկացի գիտնականներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի տնտեսագետներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Կոլումբիայի համալսարանի դասախոսներ
Կատեգորիա:Համաշխարհային բանկի գլխավոր տնտեսագետ
Կատեգորիա:Հրեա նոբելյան մրցանակակիրներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Չիկագոյի համալսարանի շրջանավարտներ
Կատեգորիա:Ռուսաստանի գիտությունների ակադեմիայի արտասահմանյան անդամներ
Վանկուվեր Քենաքս

**«Վանկուվեր Քենաքս»** (անգլերեն՝ *Vancouver Canucks*), կանադական պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արմտլյան կոնֆերենցիայի Խաղաղօվկիանոսյան դիվիզիոնում։ Տեղակայված է Կանադայի Բրիտանական Կոլումբիաի նահանգի Վանկուվեր քաղաքում։ «Բաֆալո Սեյբրզի» հետ հիմնադրվել է 1970 թվականին՝ լիգայի թիմերի ընդհանուր քանակը 12-ից դարձնելով 14։

NHL-ում անցկացրած տարիներին թիմը երեք անգամ՝ 1982, 1994 և 2011 թվականներին դուրս է եկել Սթենլիի գավաթի եզրափակիչ՝ համապատասխանաբար պարտվելով «Նյու Յորք Այլենդերսին», «Նյու Յորք Ռենջերսին» և «Բոստոն Բրուինսին»։ Երկու մրցաշրջան անընդմեջ (2010–11 և 2011–2012) նվաճել է Նախագահական գավաթը, երեք անգամ՝ Սմիթյան դիվիզիոնի տիտղոսը (1974-1993), ինչպես նաև յոթ անգամ նվաճել է Հյուսիսարևմտյան դիվիզոնի տիտղոսը (1998-2013)։

Տան հանդիպումներն անցկացնում է «Ռոջերս արենայում»։

## Արտաքին հղումներ
* Պաշտոնական կայք

Կատեգորիա:Հոկեյի ազգային լիգայի (NHL) ակումբներ
The 20/20 Experience

«**The 20/20 Experience**», ամերիկացի երգիչ-երգահան Ջասթին Թիմբերլեյքի երրորդ ստուդիական ալբոմն է։ Այն թողարկվել է 2013 թվականի մարտի 15-ին, RCA Records լեյբլի կողմից։ Ալբոմի երկրորդ մասը, որը կրում է «The 20/20 Experience – 2 of 2» անվանումը, թողարկվել է նույն տարվա սեպտեմբերին։

«The 20/20 Experience» ալբոմը հիմնականում դրական արձագանքների է արժանացել երաժշտական քննադատների կողմից, ովքեր նկատել են ալբոմի երաժշտական բազմազանությունը՝ ի տարբերություն Ջասթինի նախորդ ալբոմների։ Ալբոմը իր թողարկման առաջին շաբաթում գրանցել է 968,000 օրինակ վաճառք և գլխավորել է Billboard 200 ալբոմների հիթ շքերթը։ Ավելի ուշ ալբոմը դարձել է 2013-ի ամենաշատ վաճառված ալբոմը Միացյալ Նահանգներում։

2013 թվականի ամռանը Ջասթինը ալբոմը գովազդելու նպատակով ունեցել է շրջագայություն ռեփեր Ջեյ Զիի հետ, իսկ ավելի ուշ՝ նույն տարվա նոյեմբերին, նա նաև սկսել է The 20/20 Experience համաշխարհային շրջագայությունը։ 2014 թվականի հունվարին ալբոմը առաջադրված է եղել Գրեմմի մրցանակաբաշխության «Լավագույն փոփ վոկալ ալբոմ» անվանակարգում։

## Հիթ-շքերթներ
### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* Ջասթին Թիմբերլեյքի պաշտոնական կայք

Կատեգորիա:2013 ալբոմներ
Կատեգորիա:Անգլալեզու ալբոմներ
Կատեգորիա:Ջասթին Թիմբերլեյքի ալբոմներ
Կատեգորիա:RCA Records ալբոմներ
Կոոմոնտե (քաղաք)

**Կոոմոնտե** (իսպ.՝ Coomonte), քաղաք և մունիցիպալիտետ Իսպանիայում։ Մտնում է Սամորա պրովինցիայի, *Կաստիլիա և Լեոն* ինքնավար համայնքի կազմի մեջ։ Մունիցիպալիտետը գտնվում է *Բենավենտե ի Լոս Վալիես* շրջանում։ Տարածքն ընդգրկում է 10 կմ2, բնակչությունը՝ 240 մարդ (2010 թվականի տվյալներով)։ Պրովինցիայի վարչական կենտրոնից գտնվում է 90 կմ հեռավորության վրա։

## Բնակչություն

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Իսպանիայի քաղաքներ
Մինեսոտա Ուայլդ

**«Մինեսոտա Ուայլդ»** (անգլերեն՝ *Minnesota Wild *), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Կենտրոնական դիվիզիոնում։ Տեղակայված է ԱՄՆ Մինեսոտա նահանգի Սենթ Փոլ քաղաքում։ Հիմնադրվել է 1997 թվականի հունիսի 25-ին, սակայն նորամուտն սկսել է 2000-01 մրցաշրջանից։ 2002-03 մրցաշրջանից հետո թիմն առաջին անգամ դուրս է գալիս փլեյ-օֆֆ և անակնկալ կերպով հասնում մինչև Արևմտյան կոնֆերենցիայի եզրափակիչ։

Տան հանդիպումները թիմն անցկացնում է «Էքսել էներջի սենթր» մարզապալատում։

## Արտաքին հղումներ
* Պաշտոնական կայք 

Կատեգորիա:Հոկեյի ազգային լիգայի (NHL) ակումբներ
Մայքլ Սփենս

**Էնդրյու Մայքլ Սփենս** (, ), ամերիկացի ականավոր տնտեսագետ, Նոբելյան մրցանակի դափնեկիր՝ ասիմետրիկ տեղեկատվությամբ շուկաների վերլուծության համար (2001)։

## Կենսագրություն
Սովորել է Փրինսթոնի և Օքսֆորդի համալսարաններում։ Հարվարդի համալսարանի փիլիսոփայական գիտությունների դոկտոր։ Դասավանդել է Ստենֆորդի և Հարվարդի համալսարաններում։ 1981 թվականին պարգևատրվել է Ջ․ Կլարկի մեդալով։

## Աշխատություններ
* Job market signalling (1973)
* Market Signaling։ Informational Transfer in Hiring and Related Processes (1974)
* «Regulatory Strategies for Pollution Control» (1978) (Մարտին Վիցմանի հետ համատեղ)
* Industrial Organization in an Open Economy (1980) (Ռ․ Քեյվսի և Մ․ Փորթերի հետ համատեղ)
* Competitive Structure in Investment Banking (1983) (Սեմուել Հեյզի և Դևիդ Մարքսի հետ համատեղ)

## Ծանոթագրություններ

## Գրականություն
* 

## Արտաքին հղումներ
* Ինքնակենսագրությունը Նոբելյան մրցանակի կայքում 
* Անձնական էջը Սթենֆորդի համալսարանի կայքում 

Կատեգորիա:Ամերիկացի տնտեսագետներ
Կատեգորիա:Հարվարդի համալսարանի շրջանավարտներ
Կատեգորիա:Փրինսթոնի համալսարանի շրջանավարտներ
Կատեգորիա:Հարվարդի համալսարանի դասախոսներ
Կատեգորիա:Նոբելյան մրցանակի դափնեկիրներ
Կատեգորիա:Օքսֆորդի համալսարանի շրջանավարտներ
Կատեգորիա:Տորոնտոյի համալսարանի շրջանավարտներ
Կատեգորիա:20-րդ դարի ամերիկացի գիտնականներ
Կատեգորիա:Օքսֆորդի համալսարանի ակադեմիկոսներ
Կատեգորիա:Ամերիկացի ոչ գեղարվեստական գրողներ
Կատեգորիա:Ամերիկացի գիտնականներ
Կատեգորիա:Փիլիսոփայական գիտությունների դոկտորներ
Գառայ (քաղաք)

**Գառայ** (), քաղաք և համայնք Իսպանիայում, գտնվում է Սորիյա նահանգում՝ Կաստիլիա և Լեոն ինքնավար մարզերի կազմում։ համայնքնը գտնվում է Սորիյա շրջանի կազմում։ Տարածքը զբաղեցնում է 76, 24 կմ²։ Բնայչությունը 608 մարդ (ըստ 2010 թվականի)։

Քաղաքի հովանավորը համարվում է Սանտոս Ներեոն, Ակիլիոն և Պենկրասիոն և Սուրբ Դոմիտիլան։

## Արտաքին հղումներ
* La frontera del Duero — Ermita románica de los Santos Mártires

Կատեգորիա:Կաստիլիա և Լեոնի բնակավայրեր
Պենիաֆիել

**Պենյաֆիել**() , մունիցիպալիտետ Իսպանիայում, գտնվում է Վալյադոլիդ շրջանում՝ Կաստիլիա և Լեոն ինքնավար մարզերի կազմում։ Մունիցիպալիտետը գտնվում է Կամպո դը Պենյաֆիել շրջանում։ Տարածքը 75,99 կմ²։ Բնակչությունը՝ 5571 մարդ(ըստ 2010 թվականի)։ Վարչական կենտրոնի հեռավորությունը համայնքից՝ 56 կմ։

## Անելիքներ
* Замок Пеньяфьель

## Արտաքին հղումներ
* պաշտոնական կայք 

Կատեգորիա:Իսպանիայի բնակավայրեր
Կատեգորիա:Կաստիլիա և Լեոնի բնակավայրեր
Կատեգորիա:Վալյադոլիդ պրովինցիայի բնակավայրեր
Սկալյար մեծություն

**Սկալյար մեծություն** (), ֆիզիկական մեծություն, որը կարող է արտահայտված լինել մեկ հաստատուն թվով։ Սկալյար մեծությունը տարբերվում է վեկտորից նրանով որ այն ունի միայն արժեք, մինչդեռ վեկտորը բացի արժեքից ունի նաև ուղղություն։ Սկալյար մեծություններ են զանգվածը, հոսանքի ուժը, ճնշման ուժը, Լարումը, խտությունը, մակերեսը, ժամանակը, ծավալը ջերմաստիճանը, ջերմաքանակը և այլն։

## Գրականություն
* 
* 

Կատեգորիա:Ֆիզիկական մեծություններ
Ալկարաս (քաղաք)

**Ալկարաս** ( ), քաղաք և մունիցիպալիտետ Իսպանիայում, գտնվում է Ալբասետ շրջանում՝ Կաստիլիա-Լա Մանչ ինքնավար մարզում։ Մունիցիպալիտետը գտնվում է Սիեռա դը Ալկարաս ի Կամպո դը Մոնտել շրջանի կազմում։ Տարածքը զբաղեցնոմ է 367,07 կմ²։ Բնակչությունը՝ 1 642 մարդ (ըստ 2010 թվականի)։ վարչական կենտրոնի հեռավորությունը շրջանի կենտրոնից՝ 81 կմ։

## Անվանի ալկարասցիներ
* Աբրիլ, Պեդրո Սիմոն(1530-1595), իսպանացի հումանիստ, բանասեր, մանկավարժ

## Արտաքին հղումներ
* Alcaraz en la web de Diputación 
* Alcaraz en el sitio Albacete siempre abierto 
* Portal de Turismo Provincial de la Cámara de Comercio de Albacete 

Կատեգորիա:Ալբասետե պրովինցիայի բնակավայրեր
Կատեգորիա:Իսպանիայի բնակավայրեր
Ուղիղ անկյուն

thumb|Ուղիղ անկյուն
**Ուղիղ անկյուն** - ~\pi/2 ռադիանի անկյուն կամ 90°-ի անկյուն։

Ուղիղ անկյան արժեքը տարբեր չափողականություններով.
* 90°
* \pi/2 ռադիան
* 1/4 լրիվ պտույտ
* 5400 անկյունային րոպե
* 324000 անկյունային վայրկյան
* 6 ժամ (աստղագիտություն)

Երկրաչափական մարմիններ, որոնք ունեն մեկ կամ մի քանի ուղիղ անկյուններ.
* Ուղղանկյուն եռանկյուն
* Ուղղանկյուն
* Քառակուսի
* Խորանարդ
* Ուղղանկյուն սեղան

## Տես նաև
* Դեկարտյան կոորդինատների համակարգ
* Ուղղանկյուն
* Սուր անկյուն
* Բութ անկյուն
* Քառակուսի
* Խորանարդ

## Ծանոթագրություններ

## Գրականություն
* 
* Euclid, commentary and trans. by T. L. Heath *Elements* Vol. 1 (1908 Cambridge) Google Books

Կատեգորիա:Անկյուններ
Կատեգորիա:Եռանկյունաչափություն
Կատեգորիա:Երկրաչափական մարմիններ
Կատեգորիա:Երկրաչափություն
Ալմանսա (Կաստիլիա-Լա Մանչա)

**Ալմանսա** (), քաղաք և մունիցիպալիտետ Իսպանիայում, գտնվում է Ալբասետե պրովինցիայում՝ Կաստիլիա-Լա Մանչա ինքնավար մարզերում։ Մունիցիպալիտետը գտնվում է Մոնտե Իբերիկո դը Ալմանսա շրջանի կազմում։ Տարածքը կազմում է 531, 91 կմ²։ Բնակչությունը 25 024 մարդ(ըստ 2014 թվականի մարդահամարի տվյալների)։ Հեռավորությունը մարզկենտրոնից՝ 74 կմ։ Քաղաքի գլխավոր տեսարժան օբյեկտը 12-րդ դարում կառուցված Ալմանսա ամրոցն է։

Ալմանսա անվանումը արաբական ծագում ունի. արաբերեն المنصف (ալ-մանսաֆ) նշանակում է «ճանապարհի կեսը»։

## Ծանոթագրություններ

## Արտաքին հղումներ
* պաշտոնական կայք 

## Պատկերասրահ

thumb|none|''Վերափոխման'' եկեղեցու զանգակատան աշտարակը
thumb|none|''Սան Ագուստին'' վանքը
thumb|none|Ժամացույցով աշտարակը
thumb|none|Ալմանսա ամրոցը
thumb|none|Քաղաքապետարանի շենքի ճակատը
thumb|none|Ալմանսան 1823 թվականին (նկարիչ՝ Էդվարդ Լոքեր)

Կատեգորիա:Ալբասետե պրովինցիայի բնակավայրեր
Կատեգորիա:Իսպանիայի բնակավայրեր
Կորեկնուկ

մինի|աջից|Կորենուկների ձայները
**Կորեկնուկ** (, Miliaria calandra, Emberiza calandra), դրախտապահների ընտանիքի թռչուն։ Նստակյաց է, տարածված։

## Արտաքին կառուցվածք
Մարմնի երկարությունը 18 սանտիմետր է, թևերի բացվածքը՝ 26-32 սանտիմետր։ Մարմինը գեր է, կտուցը՝ հաստ, բաց գույնի։ Մարմինը վերևից մոխրագույն դարչնագույն է, ներքևից՝ աղոտ սպիտակ։
մինի|աջից
Կոտրտվող իլիկամողես մարմնի վերնամասը, կողքերը, գլուխը և կուրծքը մուգ խայտերով են, պոչը՝ միատարր դարչնագույն։ Կորեկնուկի թռիչքը արագ է և ալիքաձև։ Արուն՝ ոտքերը կախ, թռչում է մի նստատեղից մյուսը և վերսկսում երգը. այն միալար, հաճախ կրկնվող ցքցքոցների շարք է, որին հաջորդում են երկու կամ երեք թրթռուն հնչյուններ։ Բնակվում է մշակովի դաշտերում, արոտավայրերում, լեռնատափաստաններում, ենթալպյան մարգագետիններում։ Սնվում է սերմերով, որոշ անողնաշարավորներով։

## Բազմացումը
Առաջին հարսանեկան զույգերը ձևավորվում են ապրիլի ընթացքում։ Արուների երգը լսվում է մինչև հուլիսի առաջին տասնօրյակը։ Ձվադրման պատրաստ բները հայտնվում են մայիսի առաջին տասնօրյակում։ Դնում է 24 միլիմետր տրամագծով, սպիտակ՝ վարդագույն պտերով 5-6 ձու։ Թռիչքին լավ տիրապետող երիտասարդ թռչունները գրանցվում են հունիսից հուլիսի երկրորդ տասնօրյակը։ Դաշտային պայմաններում լավ ճանաչելի է բնորոշ երգով ու կեցվածքով։ Աշնանը և ձմռանը կորկնուկները փոքր երամներով թռչում են կերով հարուստ վայրեր։

Օգտակար է, սնվում է մեծ քանակությամբ մոլախոտերի սերմերով։
 
Corn Bunting from the Crossley ID Guide Britain and Ireland.jpg
Emberiza calandra, mâle chantant (Matthieu Gauvain).jpg 
Emberiza calandra MHNT.ZOO.2010.11.217 Chiach Maroc-Naurois.jpg
Emberiza calandra -Jardin des Plantes, Paris, France-8.jpg


## Գրականություն
* 
* Urs N. Glutz von Blotzheim, Kurt M. Bauer։ Handbuch der Vögel Mitteleuropas, Band 14/III, Passeriformes (5. Teil)։ Embrizidae – Icteridae. Aula, Wiesbaden 1997։ S. 1857-1916

## Արտաքին հղումներ
* Կորեկնուկ - Հայաստանի թռչունները
* BBC article with video about corn buntings
* ARKive  stills and video
* Images of a male corn bunting singing from top of a flowering plant, ''Asphodelus'',  in Greece in springtime 
* Oiseaux photos
* Ageing and sexing (PDF; 1.6 MB) by Javier Blasco-Zumeta and Gerd-Michael Heinze 
* Feathers of corn bunting (''Emberiza calandra'') 

## Ծանոթագրություններ

Կատեգորիա:Դրախտապաններ
Կատեգորիա:Եվրոպայի թռչուններ
Կատեգորիա:Կենտրոնական Ասիայի թռչուններ
Բոգառա (քաղաք)

**Բոգոառա** (), քաղաք և մունիցիպալիտետ Իսպանիայում, գտնվում է Ալբասետ շրջանում՝ Կաստիլիա-Լա Մանչ ինքնավար մարզի տարածքում։ Մունիցիպալիտետը գտնվում է Սիեռա դել Սեգուրա շրջանում։ Տարածքը զբաղեցնում է 166 կմ²։ Բնակչությունը՝ 1015 մարդ (ըստ 2010 թվականի)։ Վարչական կենտրոնի հեռավորությունը համայնքից՝ 75 կմ։

## Արտաքին հղումներ
* Bogarra en la web de la Diputación
* Sitio de la comarca de la Sierra del Segura Albaceteña 

Կատեգորիա:Ալբասետե պրովինցիայի բնակավայրեր
Կատեգորիա:Իսպանիայի բնակավայրեր
Յան Սնյադեցկի

**Յան Սնյադեցկի** (, , ), լեհ գիտնական, լուսավորիչ։ 1781-1803 թվականներին՝ Կրակովի ակադեմիայի, 1806-1825 թվականներին՝ Վիլնոյի համալսարանի պրոֆեսոր, 1807-1815 թվականներին՝ նույն համալսարանի ռեկտոր։ Պետերբուրգի ԳԱ թղթակից անդամ (1811)։ Գործուն մասնակցություն է ունեցել 1794 թվականի լեհական ազգային-ազատագրական ապստամբությանը, պաշտպանել արմատական հասարակական բարեփոխումների ծրագիրը, մասնավորապես, գյուղացիներին հող հատկացնելու պահանջը։ Հետագայում բռնել է առավել չափավոր դիրք։ Փիլիսոփայության հարցերում Սնյադեցկին դեիստ էր, Ֆրենսիս Բեկոնի, Ջոն Լոկի և 18-րդ դարի ֆրանսիական մատերիալիստների հետևորդը։ «Սետաֆիզիկայի մասին» (1814), «Փիլիսոփայության մասին» (1819), «Մարդկային բանականության փիլիսոփայությունը» (1822) երկերում անհետևողական սենսուալիզմի դիրքերից քննադատել է կանտականությունը։ Փիլիսոփայության քննադատության մեշ հանդես է գալիս որպես պոզիտիվիզմի նախակարապետ։ Լուսավորական ռացիոնալիզմի ավանդույթներով պայքարել է աստվածաբանության, սխոլաստիկայի և ռոմանտիզմի դեմ։

## Ծանոթագրություններ

## Արտաքին հղումներ
* Снядецкий Иван Андреевич (Биография.ру: Биографическая энциклопедия)
* Śniadecki Jan (Encyklopedia WIEM) 
* Jan Śniadecki (Kopernik.pl)
* Jonas Sniadeckis 

Կատեգորիա:Լեհ գիտնականներ
Կատեգորիա:Լեհ լուսավորիչներ
Կատեգորիա:Մաթեմատիկոսներ այբբենական կարգով
Կատեգորիա:Լեհ փիլիսոփաներ
Կատեգորիա:Լեհ մաթեմատիկոսներ
Կատեգորիա:Կրակովի համալսարանի շրջանավարտներ
Կատեգորիա:Լեյդենի համալսարանի շրջանավարտներ
Կատեգորիա:Գյոթինգենի համալսարանի շրջանավարտներ
Կատեգորիա:Լեհ աստղագետներ
Կատեգորիա:Լեհ ֆիզիկոսներ
Կատեգորիա:Սանկտ Պետերբուրգի գիտությունների ակադեմիայի թղթակից անդամներ
Կատեգորիա:Լեհ աշխարհագրագետներ
Կատեգորիա:Աստերոիդ հայտնաբերողներ
Կատեգորիա:Աերոտիեզերական ճարտարագետներ
Կատեգորիա:Ռուսաստանի ԳԱ թղթակից անդամներ
Կատեգորիա:Սանկտ Պետերբուրգի գիտությունների ակադեմիայի իսկական անդամներ
Կատեգորիա:Անձինք նամականիշերի վրա
Շախմատային օլիմպիադա 1984

մինի|աջից
**Շախմատային 26-րդ օլիմպիադան** տեղի է ունեցել Սալոնիկում (Հունաստան) 1984 թվականի նոյեմբերի 18-ից դեկտեմբերի 5-ը։

Մրցաշարին մասնակցել են 88 թիմեր (Հունաստանը ներկայացրել է 2 թիմ)։ Մրցաշարին մասնակցում էին 521 շախմատիստներ, որոնցից 65-ը գրոսմայստեր էին, 97-ը՝ միջազգային վարպետ։

Անցկացվել է 2464 պարտիա (7 պարտիա չեղյալ է հայտարարվել) շվեյցարական մրցակարգով` 14 տուրերով։

## Արդյունքների աղյուսակ
* Մ - տեղը արդյունքների աղյուսակում
* Բ - Բուխգոլցի գործակից
* Միավոր - բոլոր հավաքած միավորները (1- շախմատիստի հաղթանակ, ½- ոչ ոքի, 0- շախմատիստի պարտություն)
* Կո - ոչ պաշտոնական թիմային միավոր (2- հաղթանակ թիմին, 1- ոչ-ոքի, 0- պարտություն)
* Կ - լրացուցիչ ցուցանիշներ։

## Անհատական արդյունքները
* Կատարման գնահատական։  **[[Ջոն Նան]] 2868**
* Խաղատախտակ 1։  Կրեյգ Վան Տիլբյուրի 9½ / 11 = 86,4 %
* Խաղատախտակ 2։  Ջոն Նան 10 / 11 = 90,9 %
* Խաղատախտակ 3։  Ռաֆայել Վահանյան 8½ / 10 = 85,0 %
* Խաղատախտակ 4։  Պրիչա Սիմպրայուն 8 / 10 = 80,0 %

## Արտաքին հղումներ
* OlimpBase

Կատեգորիա:1984
Գարնակեցիկ

**Գարնակեցիկ** (), գաղտրիկազգիների ընտանիքի միամյա, երկամյա կամ բազմամյա խոտաբույսերի ցեղ։ Հայտնի է 18, Հայաստանում՝ 2 տեսակ՝ գարնակեցիկը փռված (A. decumbens) և գարնակեցիկ գծավոր են (A. linearifolia)։

## Տարածվածություն
Հանդիպում է Արագածոտնի (Ուրծի լեռնաշղթա), Արարատի, Սյունիքի մարզերում։ Աճում է չոր, անպտուղ լանջերին, կավոտ և ավազոտ հողերում։

## Կառուցվածք
Ցողունի բարձրությունը 5-20 սմ է։ Տերևները ամբողջաեզր են, նեղ, երկար։ Բույսը պատված է խոզաններով։ Ծաղկաբույլը ոլորքներից կազմված հուրան է, ծաղիկները՝ մանր, դեղին։ Ծաղկում է մայիս-հունիսին։ Պտղի ընկուզանման մասերը եռանիստ են՝ սուր, մսոտ ելունդներով։ Պարունակում է ալկալոիդներ, ֆլավոնոիդներ, կումարիններ, նավթաքինոններ։ Փռված գարնակեցիկի արմատները ներկատու են։ Որոշ տեսակներ ունեն հակաբակտերային հատկություն։

## Ընտրված տեսակներ
* *[[Նստած գարնակեցիկ]]*
* *[[Փռված գարնակեցիկ]]*
* *[[Գծավոր գարնակեցիկ]]*

## Արտաքին հղումներ
* Gardening for the Million by Alfred Pink

## Ծանոթագրություններ

Կատեգորիա:Ծաղկավոր բույսեր
Կատեգորիա:Գաղտրիկազգիներ
Նատրիումի հեքսանիտրոռոդատ (III)

**[[Նատրիում]]ի հեքսանիտրորորոդատ (III)**, անօրգանական միացություն, նատրիումի նիտրատի և ռոդիումի կոմպլեկս միացություն Na3[Rh(NO2)6] բանաձևով։

## Ստացում
* \mathsf{ 6NaNO_2 + RhCl_3 \ \xrightarrow{90^oC}\ Na_3[Rh(NO_2)_6] + 3NaCl }
 
## Ֆիզիկական հատկություններ
Առաջացնում է բյուրեղներ որոնք լավ լուծվում են ջրում և չեն լուծվում էթանոլում և ացետոնում։

## Քիմիական հատկություններ
* \mathsf{ Na_3[Rh(NO_2)_6] + 2NH_4Cl \ \xrightarrow{}\ (NH_4)_2Na[Rh(NO_2)_6]\downarrow + 2NaCl }

## Կիրառություն
* Ռոդիումի ստացման համար անցումային նյութ։

## Գրականություն
* 

Կատեգորիա:Նատրիումի միացություններ
Գեղավեր

**Գեղավեր** () , տատասկ, փշփշուկ, բորիկոնիմ, աստղածաղկազգիների (բարդածաղկավորներ) ընտանիքի բազմամյա, հազվադեպ՝ երկամյա խոտաբույսերի ցեղ։

## Տարածվածություն
Աճում է ամենուր, վնասում լեռնատափաստանային և բարձրադիր գոտիների հացաբույսերը, բազմամյա խոտաբույսերը, աղբոտում ցանքերը։ Ցողունը կանգուն է, բարձր՝ 40- 200 սմ։
Տարածված է Հայաստանի բոլոր մարզերում։

Հայտնի է մոտ 200, Հայաստանում՝ 17 տեսակ՝

. Գեղավեր սովորական (Cirsium vulgare)
. Գեղավեր թարթիչավոր (Cirsium ciliatum)
. Գեղավեր ալեհեր (Cirsium incanum)
. Գեղավեր անատոլիական (Cirsium anatolicum)
. Գեղավեր թեւավոր (Cirsium alatum)
. Եւ այլն

## Կառուցվածք
Տերևները երկարավուն-նշտարաձև են, եզրերը՝ բլթակաձև կլորված կամ ամբողջական, փշոտ։ Զամբյուղները խմբված են ողկուզանման կամ գլխիկահուրանանման ծաղկաբույլերում։ Ծաղիկները խողովակավոր են, կարմիր, վարդագույն, դեղին, սպիտակավուն։ Ծաղկում է մայիս-սեպտեմբերին։ Սերմերը մերկ են, հարթ՝ կողքերից սեղմված։

## Կիրառություն

Նշանակություն՝ 
Մեղրատու
Դեղաբույս
Ձիթատու
Միջատասպան
Բանջար

Որոշ տեսակներ դեղաբույսեր են. պարունակում են գլիկոզիդներ, ինսուլին, ալկալոիդներ, վիտամին C և այլն։ ժողովրդական բժշկության մեջ օգտագործվում է քաղցկեղի, վերգետնյա մասի եփուկը՝ ստամոքսացավի, գլխացավի, նևրոզի, նյութափոխանակության խանգարման ժամանակ, նաև որպես հակաբորբոքային, լեղամուղ, քրտնաբեր, ցավազրկող միջոց։ Թարմ ծաղիկներն օգտագործում են բերանի տհաճ հոտի դեպքում, սերմերից ստացվող յուղը՝ օճառի արտադրության մեջ։ Որոշ տեսակներ օժտված են միջատասպան հատկությամբ։

Օգտագործելիս չշփոթել: Գեղավերներին որոշակի արտաքին նմանություն ունեն հետեւյալ ցեղերը՝ Կառ (Կաղշնակ), Կաթնափուշ (Մարեմփուշ), Տատասկափուշ (Կռափուշ): Այս բույսերը թեեւ միեւնույն ընտանիքից են, այնուամենայնիվ տարբեր ցեղեր են եւ յուրաքանչյուրն ունի իր տեսակները, որոնք օժտված են տարբեր հատկություններով, պարունակում են տարբեր քիմիական բաղադրիչներ։

## Պատկերասրահ

Red Thistle 1.JPG|Կարմիր գեղավեր
Cirsium canum0.jpg|Շուն գեղավեր
Honeybee thistle.jpg|Տատասկափուշ ծաղիկ
Unidentified Cirsium (sp) 2008-06-16.jpg|Բացված գեղավեր
Cardos.JPG|Գեղավեր եփելու համար
Cirsium arvense - põldohakas.jpg|Գեղավեր


## Գրականություն

*  ISBN 0-89672-614-2

## Արտաքին հղումներ
* ''Cirsium''  Checklist della flora vascolare d'Italia
* '' Cirsium '' eFloras Database
* '' Cirsium '' IPNI Database
* '' Cirsium '' EURO MED - PlantBase Checklist Database
* '' Cirsium '' Tropicos Database

## Ծանոթագրություններ

Կատեգորիա:Աստղածաղկազգիներ
Կալգարի Ֆլեյմզ

**«Կալգարի Ֆլեյմզ»** (անգլերեն՝ *Calgary Flames*), կանադական պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արմտլյան կոնֆերենցիայի Խաղաղօվկիանոսյան դիվիզիոնում։ Տեղակայված է Կանադայի Ալբերտաի նահանգի վարչական կենտրոն Կալգարի քաղաքում։ NHL-ի պատմության մեջ Կալգարին ներկայացնող երրորդ ակումբն է՝ «Կալգարի Թայգերսից» (1921–27) և «Կալգարի Կովբոյսից» (1975–77) հետո։

Հիմնադրվել է Ատլանտայում՝ 1972 թվականին, որպես «Ատլանտա Ֆլեյմզ», և 1980 թվականին տեղափոխվել է Կալգարի։ 1989 թվականին թիմին հաջողվել է նվաճել առաջին և թերևս միակ Սթենլիի գավաթը։ Հանդես է եկել նաև 2004 թվականի Սթենլիի գավաթի եզրափակչում, 7-խաղյա մրցապայքարում պարտվելով «Տամպա Բեյ Լայթնինգին»։ Սթենլիի գավաթից զատ, «Ֆլեյմզը» երկու անգամ նվաճել է Նախագահական տիտղոսը, ինչպես նաև իր հաշվին ունի 5 դիվիզիոն և 3 Արևմտյան կոնֆերենցիայի տիտղոս։

Տան հանդիպումներն անցկացնում է «Սկոտիաբանկ Սեդլդոմ» մարզապալատում։

Բացի սույն ակումբից, «Ֆլեյմզ» կազմակերպությանն է պատկանում նաև «Կալգարի Հիթմեն» տափօղակով հոկեյի, «Կալգարի Ռաֆնեքս» լակրոսի և «Կալգարի Ստեմփիդերս» կանադական ֆուտբոլի կրտսեր ակումբները։
 
## Արտաքին հղումներ
* Պաշտոնական կայք

Կատեգորիա:Հոկեյի ազգային լիգայի (NHL) ակումբներ
Սան Հոսե Շարքս

248px|մինի|«Շարքսի» հոկեյիստների այցեքարտային մուտքը սառցադաշտ

**«Սան Հոսե Շարքս»** (անգլերեն՝ *San Jose Sharks*), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Խաղաղօվկիանոսյան դիվիզիոնում։ Տեղակայված է ԱՄՆ Կալիֆորնիա նահանգի Սան Հոսե քաղաքում։

Հիմնադրվել է 1990 թվականի մայիսի 9-ին։ Նորամուտը լիգայում սկսել է 1991-1992 մրցաշրջանին։

Տան հանդիպումները թիմն անցկացնում է «Էս Էյ Փի սենթր» մարզապալատում։

## Արտաքին հղումներ
* Պաշտոնական կայք 

Կատեգորիա:Հոկեյի ազգային լիգայի (NHL) ակումբներ
Նեշվիլ Պրեդատորզ

**«Նեշվիլ Պրեդատորզ»** (անգլերեն՝ *Nashville Predators*), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Կենտրոնական դիվիզիոնում։ Տեղակայված է ԱՄՆ Թենեսի նահանգի վարչական կենտրոն Նեշվիլ քաղաքում։

Հիմնադրվել է 1998 թվականին։ Տան հանդիպումներն անցկացնում է «Բրիջսթոոն արենա» մարզապալատում։

Թիմի անվանումը բխում է սմիլոդոն կոչվող նախնադարյան կենդանուց, որի մնացորդները գտնվել էին 1971 թվականին՝ Նեշվիլի կենտրոնում՝ «Ֆըրստ ամերիքան» բանկի նեշվիլյան մասնաճյուղի շինարարության ժամանակ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Հոկեյի ազգային լիգայի (NHL) ակումբներ
Արիզոնա Կոյոտիս

**«Արիզոնա Կոյոտիս»** (անգլերեն՝ *Arizona Coyotes*), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Խաղաղօվկիանոսյան դիվիզիոնում։ Տեղակայված է ԱՄՆ Արիզոնա նահանգի Գլենդել քաղաքում։

Ակումբն հիմնադրվել է 1971 թվականի դեկտեմբերի 27-ին որպես «Վինիպեգ Ջեթս» և հանդես եկել Հոկեյի աշխարհի ասոցիացիայում (WHA), որի փակումից հետո 1979 թվականի հունիսի 22-ին սկսում է հանդես գալ Հոկեյի ազգային լիգայում։ 1996 թվականին «Ջեթսը» տեղափոխվում է Ֆինիքս և ստանում «Ֆինիքս Կոյոտիս» անվանումը։ 2014 թվականին թիմը վերանվանվում է «Արիզոնա Կոյոտիս»։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Հոկեյի ազգային լիգայի (NHL) ակումբներ
Երևանի կապի միջոցների գիտահետազոտական ինստիտուտ

**Երևանի կապի միջոցների գիտահետազոտական ինստիտուտ** (ԵրԿՄԳՀԻ), արդյունաբերական և գիտահետազոտական կենտրոն Երևանում, հիմնադրվել է 1978 թվականին։

## Պատմություն
Ինստիտուտում գործող ժամանակակից տեխնոլոգիական բազայի հիման վրա ստեղծվում է պահանջվող որակի արտադրանք։ Արդյունավետ աշխատելու համար ինստիտուտը հանրապետությունում առաջիններից է ընդունել ISO 9001։ 2000 ստանդարտների միջազգային համակարգը։ Սերտիֆիկատ № 64221221524։

Առկա են՝
* նուրբ թաղանթային տեխնոլոգիա
* ճշգրիտ մեխանիկական մշակում
* լազերային տեխնոլոգիա
* տպասալիկների վրա ռադիոտեխնիկական կոմպոնենտների ավտոմատ տեղադրման գիծ
* գալվանիկա
Չափիչ սարքավորումների պարկը հնարավորություն է տալիս իրագործել մինչև 40 ԳՀց աշխատանքներ։ 
Բարձր որակավորում ունեցող մասնագետների շնորհիվ լուծվում են ժամանակակից գիտատեխնիկական խնդիրներ։

Ինստիտուտում CISCO ակադեմիան հիմնադրվել է 2009 թվականին։ Ստեղծվել է ժամանակակից համակարգչային և ցանցային տեխնիկայով համալրված լսարան։

## Գործունեություն
Գործունեության ոլորտը՝
* համակարգչային ծրագրային ապահովում
* ռադիոտեխնիկական և օպտիկամանրաթելային համակարգերի համար սարքերի, հանգույցների մշակում և պատրաստում
* ֆունկցիոնալ միկրոէլեկտրոնիկայի էլեմենտների նախագծում, արտադրության կազմակերպում և պատրաստում
* տեխնոլոգիական վերահսկողության համակարգերի համար միկրոկոնտրոլերների մշակում և պատրաստում
* տեղեկատվական տեխնոլոգիաների և հեռահաղորդակցության ոլորտներում մասնագետների ուսուցում

## Ծանոթագրություններ

## Արտաքին հղումներ
* Երևանի կապի միջոցների գիտահետազոտական ինստիտուտի պաշտոնական կայք

Կատեգորիա:Հայաստանի գիտահետազոտական ինստիտուտներ
Ֆիզիկայի կիրառական պրոբլեմների ինստիտուտ

**Հայաստանի Հանրապետության գիտությունների ազգային ակադեմիայի ֆիզիկայի կիրառական պրոբլեմների ինստիտուտ** կամ **Ֆիզիկայի կիրառական պրոբլեմների ինստիտուտ**, գիտահետազոտական կենտրոն Երևանում։

## Գործունեության հիմնական ոլորտներ
*Էլեկտրամագնիսական ճառագայթման (մյոսբաուերյան, ռենտգենյան, օպտիկական ճառագայթներ, գերբարձր հաճախություն) և տարրական մասնիկների (նեյտրոններ, էլեկտրոններ, պոզիտրոններ) փոխազդեցությունը պինդ մարմնի հետ արտաքին ազդակների (ձայնական ալիքներ, ջերմաստիճանային գրադիենտ, էլեկտրական, մագնիսական և էլեկտրամագնիսական դաշտեր) առկայությամբ, ձայնական դաշտերի միջոցով ցածր ջերմաստիճանային պլազմայի պարամետրերի կառավարում
*արտաքին ազդակների (ձայնական ալիքներ, ջերմաստիճանային և էլեկտրամագնիսական դաշտեր) առկայության պայմաններում ֆիզիկական համակարգերի փուլային անցումների ուսումնասիրություն աղետների տեսության շրջանակներում, արտաքին գործոնների (ճնշում, ձայնական ալիքներ, էլեկտրական և մագնիսական դաշտեր) ազդեցությունը նյութերի (կիսահաղորդիչներ, կիսահաղորդչային տարասեռ կապեր, բարձր ջերմաստիճանային գերհաղորդիչներ, հեղուկ բյուրեղներ) ֆիզիկական, էլեկտրաֆիզիկական և կոնտակտային հատկությունների վրա
* հակադարձ խնդիրներ պինդ մարմնի սպեկտրադիտման մեջ, 
* ձայնագիտություն
* նյութագիտություն 
* կենսաբանական օբյեկտների միջև տեղեկատվության փոխանակում

## Ծանոթագրություններ

## Արտաքին հղումներ
* Ֆիզիկայի կիրառական պրոբլեմների ինստիտուտի պաշտոնական կայք

Կատեգորիա:ՀՀ ԳԱԱ ինստիտուտներ ու կազմակերպություններ
Կատեգորիա:Հայաստանի գիտահետազոտական ինստիտուտներ
Արևմտյան կոնֆերենցիա (NHL)

**Արևմտյան կոնֆերենցիա** (, ), Հոկեյի ազգային լիգայի երկու կոնֆերենցիաներից մեկը։ Կոնֆերենցիայում ընդհանուր թվով ընդգրկված են 14 թիմեր, որոնք 7-ական կերպով բաժանված են 2 դիվիզոնների (բաժանմունք) մեջ։

## Կոնֆերենցիայի ներկայիս կառուցվածքը
Արևմտյան կոնֆերենցիան ունի հետևյալ տեսքը.

Կատեգորիա:Հոկեյի ազգային լիգա (NHL)
Էրգիխուելա (քաղաք)

**Էրգիխուելա** (), քաղաք և մունիցիպալիտետ Իսպանիայում։ Մտնում է Սալամանկա պրովինցիայի, *Կաստիլիա և Լեոն* ինքնավար համայնքի կազմի մեջ։ Ընդգրկում է 23.41 կմ2 տարածք, բնակչությունը 103 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 108 կմ է։

## Բնակչություն

## Ծանոթագրություններ

Կատեգորիա:Իսպանիայի քաղաքներ
Սեռադիլյա դել Առոյո (քաղաք)

**Սեռադիլյա դել Առոյո (քաղաք)** (իսպ.՝Serradilla del Arroyo) քաղաք և մունիցիպալիտետ Իսպանիայում։ Մտնում է Սալամանկա պրովինցիայի, *Կաստիլիա և Լեոն* ինքնավար համայնքի կազմի մեջ։ Մունիցիպալիտետը գտնվում է Սիերա դե Ֆրանսիա շրջանում։ Ընդգրկում է 80.54կմ2 տարածք, բնակչությունը 344 մարդ (2010 թվականի տվյալներով)։ Գտնվում է պրովինցիայի վարչական կենտրոնից 107 կմ հեռավորության վրա։

## Բնակչություն

## Ծանոթագրություններ

Կատեգորիա:Իսպանիայի քաղաքներ
Փշաքեղ

**Փշաքեղ** (), արճճախոտազգիների ընտանիքի բազմամյա խոտաբույսերի կամ փայտացող տերևածածկ ճյուղերով կիսաթփերի ցեղ։ Հայտնի է մոտ 300 տեսակ, տեսակ։

Հայաստանում՝ 2(3) տեսակ, տարածված է Արարատյան գոգավորությունում և նախալեռնային շրջաններում, աճում է աղուտ հողերում, գետահովիտներում (850-1400 մ բարձրություններում), հանդիպում է Արարատի մարզում (Դաշտաքար գյուղի շրջակայք), աճում է ստորին լեռնային գոտու աղուտ և գիպսակիր հողերում։

## Կենսաբանական նկարագիր
Ցողունի բարձրությունը 30-60 (80) սմ է։ Տերևները հիմնականում արմատամերձ են, գորշակապտականաչավուն, մսալի կամ կոշտ։

Ծաղկաբույլը մեկ կամ բազմածաղիկ հասկ է, ծաղիկները՝ մանր, մանուշակագույն կամ բաց մանուշակագույն։ Ծաղկում է հունիսին։

Պտուղը հակադիր ձվաձև է (բացվող փեղկերով կամ կլոր կափարիչով)։

## Նշանակություն
Դեղաբույս է. պարունակում է աղաղանյութեր, ներկանյութեր։ Գեղազարդիչ է։ Գրանցված է Հայաստանի Կարմիր գրքում։

## Ծանոթագրություննե

*

Կատեգորիա:Արճճախոտազգիներ
Ֆուենտեգինալդո (քաղաք)

**Ֆուենտեգինալդո** (իսպ.՝ Fuenteguinaldo), քաղաք և մունիցիպալիտետ Իսպանիայում։ Մտնում է Սալամանկա պրովինցիայի, *Կաստիլիա և Լեոն* ինքնավար համայնքի կազմի մեջ։ Մունիցիպալիտետը գտնվում է *Էլ Ռեբոլար* շրջանում։ Ընդգրկում է 101.61կմ² տարածք, բնակչությունը 790 մարդ (2010 թվականի տվյալներով)։ Գտնվում է պրովինցիայի վարչական կենտրոնից 111 կմ հեռավորության վրա։

## Բնակչություն

## Ծանոթագրություններ

## Արտաքին հղումներ
* de Salamanca: Índice de municipios
* de la villa de Fuenteguinaldo

Կատեգորիա:Իսպանիայի քաղաքներ
Chandelier

«**Chandelier**», ավստրալիացի երգչուհի-երգահան Սիայի երգն է։ Այն թողարկվել է 2014 թվականի մարտի 17-ին, որպես նրա «1000 Forms of Fear» կոչվող թվով վեցերորդ ստուդիական ալբոմի առաջին սինգլ։ Երգը գրվել է Սիա Ֆուրլերի և Ջեսսի Շատկինի կողմից, ով նաև երգի պրոդյուսերն է Գրեգ Կարստինի հետ միասին։

Երգը հիմնականում դրական արձագանքներ է ստացել երաժշտական քննադատների կողմից, որոնցից շատերը բարձր են գնահատել Սիայի վոկալը և նրա կատարած աշխատանքը երգի վրա։

## Երգի կառուցվածք
«Chandelier»-ը էլեկտրոփոփ ժանրի բալլադ է, որը նաև ներառում է տարրեր հիփ հոփ, էլեկտրոնիկա, R&B և ռեգգի ժանրերից։ Երգը պատմում է երեկույթներից և զվարճանքներից հոգնած մի աղջկա մասին։ Երգի կրկներգում Սիան երգում է․ «Ես կորորվեմ ջահից/Ես կապրեմ այնպես, կարծես վաղը գոյություն չունի, կարծես գոյություն չունի դա» ("I’m gonna swing from the chandelier, from the chandelier/ I’m gonna live like tomorrow doesn't exist, like it doesn't exist")։ Քննադատներից ոմանք երգի երաժշտական ոճը համեմատել են երգչուհի Ռիհաննայի երգերի հետ։

## Տեսահոլովակ
Երգի տեսահոլովակը, որի ռեժիսորներն են Սիան և Դանիել Էսկիլը, թողարկվել է 2014 թվականի մայիսի 6-ին։ Տեսահոլովակը MTV Video Music Awards 2014 մրցանակաբաշխությունում ստացել է «Լավագույն խորեոգրաֆիա» մրցանակը, ինչպես նաև առաջադրված է եղել «Տարվա տեսահոլովակ» անվանակարգում, սակայն չի հաղթել։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

|-
! colspan="3"| Streaming
|-

## Թողարկման պատմություն

## Ծանոթագրություններ

## Արտաքին հղումներ
* Երգի տեսահոլովակը ՅուԹուբում

Կատեգորիա:2014 երգեր
Կատեգորիա:2014 սինգլներ
Կատեգորիա:Երգեր թմրանյութերի մասին
Կատեգորիա:Սիայի երգեր
Կժով աղջիկը (քանդակ, Երևան)

**«Կժով աղջիկը» բարձրաքանդակ**, գտնվում է Երևանում` Աբովյան պուրակից Քանաքեռ տանող ճանապարհի սկզբնամասում, տեղադրվել է 1939 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։

## Հեղինակ
* Քանդակագործ՝ Այծեմնիկ Ուրարտու

## Տվյալներ
Քանդակը կառուցված է բազալտից, բարձրությունը 1,8 մետր է։

## Պատմություն
«Կժով աղջիկը» բարձրաքանդակը տեղադրվել է 1939 թվականին Աբովյան պուրակից Քանաքեռ տանող ճանապարհի սկզբնամասում։ Ըստ նշանակության աղբյուր-հուշարձան է. աղջկա թևի տակ դրված կժից ջուր էր հոսելու. «...Պետք է պատկերացնել, թե ինչպիսի հաճույք կարող է պատճառել ծարաված անցորդին խմելու այդ կենսախինդ աղջկա գրկած կժից հոսող աղբյուրի սառնորակ, զուլալ ջուրը»։ Երկար տարիներ հուշարձանը մատնված է անուշադրության և վերականգնման կարիք ունի, աղբյուրը չի գործում։

## Ծանոթագրություններ

Կատեգորիա:Երևանի հուշարձաններ
Կատեգորիա:Կանանց հուշարձաններ
Քնամուկ

**Քնամուկ** (), քնամոլների ընտանիքի կաթնասուն կենդանի։ Հայաստանում տարածված է մինչև 2000 մ բարձրություններում, հանրապետության հյուսիսարևելյան, մասամբ՝ նաև Սյունիքի մարզի Տաթև գյուղի շրջակա անտառներում։ Մարմնի երկարությունը մինչև 185 մմ է, պոչինը՝ 160 մմ՝ տակի մասում ծածկված խիտ ու երկար 2 կողմի սանրված մազերով։ Մորթին միագույն մոխրագույն է, երբեմն՝ գորշ երանգով։ Բնակվում է ծառերի փչակներում, արմատների մեջ փորած ստորգետնյա հասարակ բներում, երբեմն՝ սարյակաբներում, անձավներում, ժայռաճեղքերում և այլն։ Սնվում է ընկույզներով, մրգերով, սերմերով, հատապտուղներով, տերևներով, երբեմն՝ միջատներով, թռչունների ձվերով ու ձագերով։ Գործունյա է մթնշաղին և գիշերը։ Ձմեռային քուն է մտնում մեծ մասամբ խորը փչակներում կամ ստորգետնյա բներում՝ սեպտեմբերից ապրիլ։ Բազմանում է տարին 1 անգամ, ունենում մինչև 8 ձագ։ Երբեմն վնասում է այգեգործությանը։

## Ծանոթագրություններ

## Արտաքին հղումներ

*The Dormouse Hollow

Կատեգորիա:Քնամոլներ
Կատեգորիա:Միջին Արևելքի կաթնասուններ
Պոսո Կանյադա (քաղաք)

**Պոսո Կանյադա** (), քաղաք և մունիցիպալիտետ Իսպանիայում, գտնվում է Ալբասետե պրովինցիայում՝ Կաստիլիա-Լա Մանչա ինքնավար մարզի կազմում։ Մունիցիպալիտետը գտնվում է Մոնտե Իբերիկո Կորրեդոր դը Ալմանսա շրջանում։ Տարածքը կազմում է 117․16 կմ²։ Բնակչության թիվը 2885 մարդ (ըստ 2010 թվականի տվյալների)։ Պրովինցիայի վարչական կենտրոնից հեռավորությունը 24 կմ է։

## Արտաքին հղումներ
* պաշտոնական կայք 
* Ayuntamiento de Pozo Cañada 
* Biblioteca de Pozo Cañada 

Կատեգորիա:Ալբասետե պրովինցիայի բնակավայրեր
Կատեգորիա:Իսպանիայի բնակավայրեր
Զիվան

**Զիվան** կամ **ղանթափա** (), ակքանազգիների ընտանիքի միամյա կամ բազմամյա խոտաբույսերի ցեղ։ Հայերեն անունը զիվան է, ղանթափա կամ ղանթափար (ğаntаpа, թուրք․՝ «խայթ»)։

## Կենսաբանական նկարագիր
Ցողունի բարձր, մինչև 1 մ է (երբեմն՝ ավելի)։ Տերևները հակադիր են, փետրաբաժան, երբեմն՝ ամբողջական։ Ծաղկաբույլը գնդաձև կամ ձվաձև գլխիկ է։ Ծաղիկները դեղնավուն են կամ երկնագույն՝ պատված կաշեկերպ, կղմինդրաձև դասավորված ծածկոցի թերթիկներով։ Ծաղկում է հուլիս-օգոստոսին։ Պտուղն իլիկաձև, քառանկյուն սերմիկ է։

## Նշանակություն
Դեղաբույս է. պարունակում է ալկալոիդներ, սապոնիններ։ Չոր ծաղիկների եփուկը ժողովրդական բժշկության մեջ օգտագործում են շնչառական օրգանների հիվանդության ժամանակ՝ որպես խորխաբեր, ջերմիջեցնող, քրտնաբեր միջոցներ։Շատ լավ միջոց է սեզոնային ալերգիաների բուժման համար։Անցկացնում է փռշտոցը, աչքերի քորը,հազը։

## Տարածում
Զիվան Նախիջևանին (*C. nachiczevanica*) հանդիպում է միայն Վայոց ձորի մարզում (Ջերմուկ քաղաքի շրջակայքում)՝ կաղնու անտառների խոտածածկ թեք լանջերին, սորուն ավազոտ վայրերում, միջին և վերին լեռն, գոտիներում, զիվան Չիխաչովի (*C. tchihatchewii*)՝ Արագածոտնի (Արտենի լեռան վրա), Սյունիքի (Շիկահողի արգելոցում) մարզերում և Շիրակի մարզի Հարթաշեն և Սարագյուղ գյուղերում:Այս տեսակները գրանցված են ՀՀ Կարմիր գրքում։

## Տեսակներ
Հայտնի է 60, ՀՀ-ում՝ 10 տեսակ՝ զիվան հայկական, (C.armeniaca), զիվան հսկայական (*C. giganthea*), զիվան Կոչիի (*C. kotshyi*), զիվան բարձր (*C. procera*), զիվան տրանսիլվանյան (*C. transisylvanica*) և այլն։ Տարածված է Լոռու, Տավուշի, Արագածոտնի, Գեղարքունիքի, Կոտայքի, Սյունիքի և այլ մարզերում։ Աճում է անտառների բացատներում ու եզրերին, լեռնատափաստաններում ու մարգագետիններում, խճոտ լեռնալանջերին։ Հաճախ առաջացնում է թփուտներ։
մինի
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Արտաքին հղումներ
*Flora Europaea: ''Cephalaria''
*Flora of Pakistan: ''Cephalaria''
*Huxley, A., ed. (1992). *New RHS Dictionary of Gardening*. Macmillan.

## Գրականություն
*Huxley, A., ed. (1992). New RHS Dictionary of Gardening. Macmillan.
*Yasin J. Nasir: Flora of West Pakistan 94: Dipsacaceae. Stewart Herbarium, Rawalpindi 1975, S. 11, OCLC 311348861 (online).
*I. K. Ferguson: Cephalaria. In: T. G. Tutin, V. H. Heywood, N. A. Burges, D. M. Moore, D. H. Valentine, S. M. Walters, D. A. Webb (Hrsg.)։ Flora Europaea. Volume 4: Plantaginaceae to Compositae (and Rubiaceae), Cambridge University Press, Cambridge 1976, ISBN 0-521-08717-1, S. 57–58 (eingeschränkte Vorschau in der Google-Buchsuche)

## Ծանոթագրություններ

Կատեգորիա:Ծաղկավոր բույսեր
Քնձմնձուկ

**Քնձմնձուկ** (), գնձմնձուկ, գունդատ, գորտնուկազգիների (հրանունկազգիներ) ընտանիքի, բազմամյա խոտաբույսերի ցեղ։ Հայտնի է մոտ 250 (այլ տվյալներով՝ 120) տեսակ։

## Հայաստանում
ՀՀ-ում՝ 6 տեսակ՝ 
*դեղին քնձմնձուկ (*Thalictrum flavum*), 
*փոքր քնձմնձուկ (*Thalictrum minus*),
* գարշահոտ քնձմնձուկ (*Thalictrum foetidum)* և այլն։

Հանդիպում է գրեթե բոլոր մարզերում։ Աճում է չոր տափաստանային, միջին և վերին լեռն, գոտիներում, անտառոտ, խոնավ վայրերում, այգիներում և այլն։ Հիմնականում մարգագետնային (նաև դաշտային) մոլախոտ է։

## Կենսաբանական նկարագիր
Ցողունը ճյուղավորվող է, բարձրությունը՝ 10-125 սմ։ Տերևները հերթադիր են, եռմասնյա կամ փետրաբաժան։ Ծաղկաբույլը հուրանանման է, ծաղիկները՝ մանր, անշուք, կանաչակարմրավուն։ Ծաղկում է մայիս-օգոստոսին։

Ծաղկի բանաձևը.}}։

Պտուղը բազմընկուզիկ է։ Սերմերը մանր են։

## Քիմիական կազմ
Դեղաբույս է. պարունակում է ալկալոիդներ, եթերայուղեր, վիտամին C, ներկանյութ և այլն։

## Կիրառություն
Պատրաստուկներն օգտագործվում են մալարիայի, դեղնախտի, ընկնավորության, թարախային վերքերի և այլ հիվանդությունների բուժման համար։ Ունի միզամուղ հատկություն։ Թունավոր է, մեղրատու, որոշ տեսակներ գեղազարդիչ են։

## Ծանոթագրություններ

Կատեգորիա:Հրանունկազգիներ
Կամատուրի լեռներ

**Կամատուրի լեռներ**, լեռներ Հայաստանի Լոռու մարզում, Լեջան լեռնազանգվածի հարավարևելյան ճյուղավորություններից, Հովանաձոր գետի աջափնյակում, Հովնանաձոր գյուղից 2 կմ հյուսիս։ Ամենաբարձր գագաթը Գլուտ լեռն է (2105 մ), երկարությունը՝ 3 կմ։

## Ծանոթագրություններ

Կատեգորիա:Լոռու մարզի լեռնաշղթաներ
Արեգունի լեռներ

**Արեգունի լեռներ**, *Արեգունու լեռնաշղթա, Արևիք, Գյունեյի լեռնաշղթա*, Գեղարքունիքի և Տավուշի մարզերում Փամբակի լեռների հարավարևելյան շարունակությունը՝ սկսվում են Քաշաթաղ գագաթից, հյուսիսարևմտյան ուղղությամբ ձգվում դեպի Պուտաքար գագաթը, ապա թեքվում հարավարևմտյան մինչև Ջրավետ գագաթը, որտեղից փոխելով ուղղությունը դեպի հս-արմ, հասնում են մինչև Սևանի լեռնանցքը։ Երկարությունը 65 կմ։ Ջրբաժան են Սևանի գոգավորության և Գետիկի հովտի միջև, եզերում է Սևանա լիճը հյուսիսարևելյան կողմից։

Ամենաբարձր գագաթը Պուտաքար լեռ է 2744 մետր բարձրությամբ։ Լեռնաշղթայի արևելյան հատվածում է Ճամբարակի լեռնանցքը 2072 մ բարձրությամբ։ Հյուսիսարևելյան լանջերի մի զգալի հատվածը անտառապատ է։ Լեռնաշղթան կտրտող խոշոր հովիտներից են Դրախտիկ ու Բարեբեր գետերի հովիտները ու ևս մի խոշոր գետահովիտ հյուսիսարևմտյան հատվածում։ Լեռնաշղթայի զգալի հատվածներ մտնում են Դիլիջան և Սևան ազգային պարկերի մեջ։

## Ծանոթագրություններ

Կատեգորիա:Գեղարքունիքի մարզի լեռնաշղթաներ
Կատեգորիա:Տավուշի մարզի լեռնաշղթաներ